Na temelju članaka 2. stavak (3) točka c) i 7. stavak (1) točka b) Zakona o Centralnoj banci Bosne i Hercegovine ("Službeni glasnik BiH", broj: 1/97, 29/02, 13/03, 14/03, 9/05, 76/06 i 32/07), članka 49. stavak (2) Pravilnika Centralne banke Bosne i Hercegovine, broj: UV-104-01-1-116/15 od 28.12.2015. godine, broj: UV-122-01-1-1045-11/21 od 28.4.2021. godine, broj: UV-104-01-1-1425-15/21 od 29.6.2021. godine i broj: UV-122-01-1-2029-11/22 od 28.11.2022. godine  i članka 7. Odluke o konačnosti poravnanja u platnim sustavima ("Službeni glasnik BiH", br. 39/25) Upravno vijeće Centralne banke Bosne i Hercegovine, na 7. sjednici od 10.7.2026. godine, donosi
ODLUKU
o uspostavi Instant platnog sustava Bosne i Hercegovine

Članak 1.
(Predmet)
(1) Ovom se odlukom uspostavlja Instant platni sustav Bosne i Hercegovine (u daljnjem tekstu: IPS BiH) kao sustavno bitan platni sustav kojim upravlja Centralna banka Bosne i Hercegovine (u daljnjem tekstu: Centralna banka).

Članak 2.
(Operater sustava)
Centralna banka je vlasnik i operater IPS i osigurava njegovo funkcioniranje.
Članak 3.
(Svrha sustava)
IPS je namijenjen izvršavanju i poravnanju instant kreditnih transfera sukladno Pravilima rada sustava.

Članak 4.
(Pravila rada)
Način rada IPS, uvjeti i kriteriji za sudjelovanje u sustavu, prava i obveze sudionika, postupci poravnanja, upravljanje rizicima/incidentima, kontinuitet poslovanja, mjere zaštite i druga pitanja od značaja za sigurnost i funkcioniranje IPS BiH uređuju se Pravilima rada IPS BiH koja donosi Centralna banka posebnom odlukom.
Članak 5.
(Stupanje na snagu)
(1) Ova odluka stupa na snagu narednog dana od dana objavljivanja u "Službenom glasniku BiH".
(2) Odluka se objavljuje u "Službenom glasniku Republike Srpske", "Službenim novinama Federacije BiH" i "Službenom glasniku Brčko distrikta BiH".

